

**2007 жылдың сәуір-маусымында және қазан-желтоқсанда облыс аумағындағы Қазақстан Республикасының азаматтарын мерзімді әскери қызметке шақыруды ұйымдастыру туралы**

***Күшін жойған***

Солтүстік Қазақстан облысы әкімдігінің 2007 жылғы 19 сәуірде N 105 қаулысы. Солтүстік Қазақстан облысының әділет департаменті 2007 жылғы 19 сәуірде N 1644 тіркелді. Қолданылу мерзімінің өтуіне байланысты күші жойылды (Солтүстік Қазақстан облысы әкімі аппаратының 2011 жылғы 17 қазандағы N 01.04-08/2964 хаты)

      Ескерту. Қолданылу мерзімінің өтуіне байланысты күші жойылды (Солтүстік Қазақстан облысы әкімі аппаратының 2011.10.17 N 01.04-08/2964 хаты)

      "Әскери міндеттілік және әскери қызмет туралы"»Қазақстан Республикасының 2005 жылғы 8 шілдедегі  N 74 Заңы 19 бабы 3 тармағына сәйкес, "Белгіленген әскери қызмет мерзімін өткерген мерзімді әскери қызметтегі әскери қызметшілерді запасқа шығару және Қазақстан Республикасының азаматтарын 2007 жылдың сәуір-маусымында және қазан-желтоқсанында мерзімді әскери қызметке кезекті шақыру туралы"»Қазақстан Республикасы Президентінің 2007 жылдың 17 сәуірдегі  N 318 Жарлығы негізінде облыс әкімдігі  **ҚАУЛЫ ЕТЕДІ:**

      1. Он сегізден жиырма жеті жасқа дейінгі, шақыруды кейінге қалдыруға немесе шақырудан босатылуға құқығы жоқ ер азаматтарды, сондай-ақ оқу орындарынан шығарылған, жиырма жеті жасқа толмаған және әскерге шақыру бойынша әскери қызметтің белгіленген мерзімін өткермеген азаматтарды 2007 жылдың сәуір-маусымында және қазан-желтоқсанында Қазақстан Республикасының Қарулы Күштеріне, басқа да әскерлер мен әскери құрылымдарға мерзімді әскери қызметке шақыру ұйымдастырылсын.

      2. Облыстық шақыру комиссиясының құрамы қосымшаға сәйкес құрылсын.

      3. Петропавл қаласы мен аудандар әкімдіктері:

      қорғаныс істері жөніндегі аудандар (қаланың) бөлімдері (басқармасы) арқылы аудан (қала) аумағындағы мерзімді әскери қызметке шақыруды жүргізуді ұйымдастырсын және қамтамасыз етсін;

      аудандық, (қалалық) шақыру комиссиясы құрылсын;

      мыналармен қамтамасыз етсін:

      аудандық, (қалалық) шақыру комиссиясының жұмысы үшін қорғаныс істері жөніндегі бөлімдер (басқарма) үй-жаймен;

      автомобиль көлігімен және қажетті санда техникалық қызметкерлер бөлуді;

      көрсетілген іс-шараларды орындауға байланысты шығындарды осы мақсаттарға бөлінген қаржыландыру шегінде жергілікті бюджет есебінен қаржыландыруды.

      4. Денсаулық сақтау департаменті:

      Петропавл қаласындағы облыстық жинау пунктіндегі медициналық комиссияның жұмысын қамтамасыз етсін;

      шақырушыларды медициналық куәлендіру жөніндегі комиссия дәрігер-мамандармен, соның ішінде тар саладағы мамандармен толықтырсын;

      шақырту комиссиясымен жіберілген азаматтарды медициналық тексеру үшін емдеу-алдын алу мекемелерде орындар қарастырсын.

      5. Солтүстік Қазақстан облысының ішкі істер департаменті мыналарды қамтамасыз етсін:

      ішкі істер департаменті, Петропавл қалалық ішкі істер басқармасы және аудандық ішкі істер бөлімі басшыларының құрамынан лауазымды тұлғаларды облыстық, аудандық (қалалық) шақыру комиссиясының құрамына енгізуді;

      азаматтарды шақыру кезеңінде қорғаныс істері жөніндегі аудандық (қалалық) бөлімдермен (басқармамен) байланысты әрекеттер ұйымдастыруды;

      әскерге шақырушыларды әскери бөлімдерге аттандыру және жіберу кезінде қоғамдық тәртіптік күзетуді;

      азаматтардың шақыру пункттеріне келуіне бақылау жүргізуді, шақырудан жасырынып қалуға жол бермеуді.

      6. Мәдениет басқармасы шақыру пункттерінде көркемөнерпаздар ұжымының өнерін және әскери-патриоттық тақырыптарға кинофильмдер көрсетуді ұйымдастырсын.

      7. Дене шынықтыру және спорт басқармасы облыстық жинау пунктінде спорттық-бұқаралық іс-шаралар өткізуді, шақырылушылардың жалпы даярлығына тексеруді ұйымдастырсын.

      8. Қаулының орындалуын бақылау облыс әкімінің орынбасары С.В.Развинге жүктелсін.

      9. Осы қаулы бірінші ресми жарияланған күннен бастап қолданысқа енгізіледі.

*Облыс әкімінің м.а.*

Облыс әкімдігінің

2007 жылғы 19 сәуірдегі

N 105 қаулысына қосымша

 **Облыстық шақыру комиссиясының құрамы:**

       Ескерту. Қосымша өзгерістер енгізілді - Солтүстік Қазақстан облысы әкімдігінің 2007 жылғы 2 қазанда  N 225 қаулысы

|  |  |  |
| --- | --- | --- |
| Амангелдиев
Талғат Бекмұратұлы  | -  | Солтүстік Қазақстан облысы қорғаныс істері жөніндегі департаментінің бастығы, комиссия төрағасы (келісім бойынша)  |
| Пелихов Владимир
Федорович  | -  | Солтүстік Қазақстан облысы жұмылдыру даярлығы, азаматтық қорғаныс, апаттар мен зілзалалардың алдын алу және жоюды ұйымдастыру жөніндегі басқарма бастығының орынбасары, комиссия төрағасының орынбасары  |
| **Комиссия мүшелері :** |
| Тоқсанбаев Ысқақ
Батайұлы  | -  | Солтүстік Қазақстан облысы ішкі істер департаменті  бастығының орынбасары  |
| Имбаева Фирая
Гумаровна  | -  | №1 қалалық емхананың дәрігер-терапевті, медициналық комиссияның төрайымы  |
| Кривошеева Зоя
Ивановна  | -  | облыстық аурухананың медбибісі, комиссия хатшысы,  |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК